OpenLLM-France/wikimedia huggingface dataset:
# Winning Time: The Rise of the Lakers Dynasty

Winning Time: The Rise of the Lakers Dynasty estatubatuar telesaila da, Max Borenstein eta Jim Hechtek HBOrako sortua. Jeff Pearlmanen Showtime: Magic, Kareem, Riley, and the Los Angeles Lakers Dynasty of the 1980s liburuan oinarrituta dago.
Hamar ataletan kontatu du Los Angeles Lakers taldearen bilakaera eta 1980ko hamarkadan lortu zuen arrakasta. Taldea mundu mailako fenomeno bilakatu zen, saskibaloi kantxan zein handik kanpo, eta telesailak ere bide hori urratu du, kirolarien bizitza profesionala eta pertsonala uztartuz. Adam McKay Oscar saridunak gidatu du proiektua.

## Aktoreak

* John C. Reilly: Jerry Buss
* Solomon Hughes: Kareem Abdul-Jabbar
* Jason Clarke: Jerry West
* DeVaughn Nixon: Norm Nixon
* Sally Field: Jessie Buss
* Hadley Robinson: Jeanie Buss
* Gaby Hoffmann: Claire Rothman
* Adrien Brody: Pat Riley
* Jason Segel: Paul Westhead
* Tamera Tomakili: Cookie Keely
* Rob Morgan: Earvin Johnson Sr.
* Quincy Isaiah: Magic Johnson
* Sean Patrick Small: Larry Bird
* Rachel Hilson: Cindy Day

## Erreferentziak

* ↑ «Winning Time» Berria 2022-03-12 CC BY-SA 4.0 lizentziapean.

## Kanpo estekak

* Datuak: Q106322463
# Rathcabbin

Rathcabbin edo Rathcabban, irlanderaz: Ráth Cabáin, Irlandako Tipperary konderrian dagoen herri bat da.
Lorrha udalerriaren hegoaldean dago.
# Quantum of Solace

Quantum of Solace 2008ko Marc Forster alemaniar-suitzar zinema zuzendariaren espioitza filma da, 2006ko Casino Royaleren jarraipena. Ian Fleming idazlearen James Bond pertsonaiaren istorio eta eleberrietan oinarrituta dago eta izenburua 1959ko Ian Fleming idazlearen For Your Eyes Only eleberriko istorioaren izenburutik hartu zuen, bertan oinarritzen ez bada ere. Daniel Craig, Olga Kurylenko, Mathieu Amalric, Gemma Arterton, Judi Dench eta Jeffrey Wright aktoreek antzeztu zuten.

## Argumentua

Maite zuen Vesper (Eva Green) emakumeak traizionatua, 007 agenteak (Daniel Craig) hurrengo misioa gauza pertsonaltzat hartu du. Bere ikerketan zehar, Bond eta M-ek (Judi Dench) White jauna (Jesper Christensen) galdekatuta, horrek Vesper xantaiatu zuen Quantum izeneko erakundea haiek uste baina konplexu eta arriskutsuagoa dela jakin dute. Britainiar inteligentziako zerbitzu forenseak Haitiko banketxe bateko kontu korronte bat MI6ko traidore baten arteko lotura argitara eman du.
Herrialde hartan, Bondek Camille (Olga Kurylenko) emakume eder eta borrokalaria ezagutu du, mendekua gauzatzeko bere berezko arrazoiak dituen emakumea. Hari esker, Bondek Dominic Greene (Mathieu Amalric) izeneko negozio gizon baten ezagutza du: gupidagabea da eta erakunde misteriotsu hartako kidea. Austria, Italia eta Boliviara daraman misio batean, Bondek Greenen helburua Medrano jeneralaren (Joaquin Cosio) laguntzaz munduko baliabide natural garrantzitsuenetako bat kontrolatzea dela jakin ahal izan du; baina, horretarako, boliviar gobernua kenarazi behar du. Bond Vesperren traizioaren arduradunarengana hurbilduz doan heinean, Greenen egitasmo izugarria deuseztu nahi baldin badu, CIA eta terroristak baina azkarrago jardun behar du.

## Aktoreak

* Daniel Craig: James Bond
* Olga Kurylenko: Camille Montes
* Mathieu Amalric: Dominic Greene
* Gemma Arterton: Strawberry Fields
* Anatole Taubman: Elvis
* Joaquin Cosio: Medrano jenerala
* Jesus Ochoa: Orso tenientea
* Giancarlo Giannini: René Mathis
* Judi Dench: M
* Jesper Christensen: M. White jauna
* Jeffrey Wright: Felix Leiter
* Rory Kinnear: Bill Tanner
* Neil Jackson: M. Slate
* Fernando Guillén Cuervo: boliviar poliziaburua
* David Harbour: Gregg Beam
* Tim Pigott-Smith: Atzerri Gaietarako britainiar ministroa
* Simon Kassianides: Yusuf
* Stana Katic: Corinne Veneau
* Rossana Uribe: boliviar presidentearen emaztea
* Oona Chaplin: hoteleko harreragilea

## Filmalekuak

Filma hainbat lekutan girotu zen: Pinewood estudioak (Ingalaterra), Siena (Italia), Panama eta Austrian.

## Kanpo estekak

* Quantum of Solace filmaren IMDBko fitxa irakurgai (Ingelesez)
* Datuak: Q181540
* Multimedia: Quantum of Solace (film) / Q181540
# Baldomero Esparteroren bigarren gobernua

Baldomero Esparteroren bigarren gobernua, Espainiako Ministroen Kontseiluko presidente gisa, 1840ko irailetik 1841eko maiatzera arte, aldaketa eta tentsio politiko garrantzitsuek markatutako aldia izan zen.

## Testuinguru politikoa

Esparterok ezegonkortasun handiko une batean hartu zuen kargua. Maria Kristina Borboikoak erregeordeari uko egin ondoren, Espartero Ministroen Kontseiluko presidente izendatu zuten, eta handik gutxira, 1840ko urrian, Elisabet II.aren adin txikitasunean ere erresumako erregeordetza hartu zuen.

### Erreformak eta politikak

Bere agintaldian zehar, Espartero erreforma liberal batzuk ezartzen saiatu zen. Neurri nabarmenetako bat 1841eko uztailean muga-zergen lege berri bat onartzea izan zen, merkataritza-sistema malgutzea helburu zuen. Hala ere, bere gobernuak sektore kontserbadoreen eta bere estilo autoritarioarekin ados ez zeuden zenbait liberalen oposizio gogor bati ere aurre egin zion.

### Gatazkak eta oposizioa

Bere politikei eta gobernatzeko moduari aurre egiteak hainbat gatazka eragin zituen. Esparterok altxamenduekin eta bere kontrako konspirazioekin borrokatu behar izan zuen, azkenean bere posizioa ahulduz. Bere gobernua 1841eko maiatzean amaitu zen, Joaquín María Lópezek ordezkatu zuenean.

## Kabinetea

Ministroen Kontseilua, 1840ko irailaren 16a – 1841eko maiatzaren 10a :
| Funtzioa | Izena eta abizenak | Denbora |
| Espainiako bitarteko erregeordea | Baldomero Espartero | 1840ko urriaren 12a – 1841eko maiatzaren 10a |
| Ministroen Kontseiluko presidentea | Baldomero Espartero | 1840ko irailaren 16a – 1841eko maiatzaren 10a |
| Estatu ministroa | Joaquín María Ferrer | 1840ko irailaren 16a – 1841eko maiatzaren 10a |
| Ministroen Kontseiluko presidenteordea | Joaquín María Ferrer | 1840ko urriaren 3a – 1841eko maiatzaren 10a |
| Ogasuneko Estatu idazkaria | Joaquín María Ferrer | 1841eko martzoaren 6a – maiatzaren 10a (bitarteko) |
| Ogasuneko Estatu idazkaria | Agustin Fernández Gamboa | 1840ko irailaren 16a – 1841eko martxoaren 6a |
| Agintaritza ministroa | Manuel Cortina y Arenzana | 1840ko irailaren 16a – 1841eko maiatzaren 10a |
| Gerra ministroa | Pedro Chacón y Chacón | 1840ko irailaren 16a – 1841eko maiatzaren 10a |
| Itsas Armada, Merkataritza eta Itsas Haraindiko Gobernantzako Estatu idazkaria | Joaquín de Frías | 1840ko irailaren 16a – 1841eko maiatzaren 10a |
| Grazia eta Justizia ministroa | Álvaro Gómez Becerra | 1840ko irailaren 16a – 1841eko maiatzaren 10a |
# Melillako Meskita Nagusia

Meskita Nagusia Melillako hiri espainiarreko meskita nagusia da. Zabalgune Modernistan dago, García Cabrelles kalean, eta Melillako Hiriko Multzo Historiko Artistikoaren parte da. Interes Kulturaleko Ondasuna da.

## Historia

1945 eta 1947 artean eraiki zuten, Enrique Nieto eta Nieto arkitektoen 1938ko uztaileko proiektuaren arabera, eta 1947ko irailaren 7an inauguratu zuten Espainiak Marokon duen goi komisarioak eta Jose Enrique Varela teniente jeneralak.
1994ko urriaren 26an, Ignacio Velázquez Rivera Melillako alkateak berriro inauguratu zuen, urte horretan bertan birmoldatu ondoren, otoitz-aretoa, abluzio-aretoa, komunak, imanaren etxebizitza eta sarbideak berreraikiz.

## Deskribapena

Hormigoizko egitura du, adreilu trinkozko itxiturekin eta inguruko harriarekin.

### Kanpoaldea

Fatxadak beheko solairuan daude, ferra-arkuak dituzten atez osatuta. Ate horiek solairu nagusira eramaten dituzte arku mota bereko leihoak, García Cabrelles kalean balaustre-balkoiak dituztenak. Ondoren, friso bat eta erlaitz bat daude, eta almenaz koroatuta. Almenak mailakatuta daude, Kairoko Al-Nasir meskitako barruko patioaren antzekoak. Alakan, portale bat dago, ferra-arku bat zutabeen gainean, eta, horren gainean, hiru leiho, arku mota berarekin. Alpapa, kupula batez koroatuta dago, eta, atzean, alminarra dago. Dorre karratu hori arku polilobulatuz osatutako gorputz batean amaitzen da, eta arku horiek kupula batean amaitzen dira.

### Herrizaingoa

Beheko solairuan lokal komertzialak eta aurreko aldean turkiar bainu bat daude, eta atzeko aldean otoitz gela, alboetatik gizon eta emakumeentzako sarbide berezituekin. Goiko solairuan Mediterraneoko HLHI egon zen gela batzuk daude, eta gaur egun Carmen Conde Abellán Helduen Hezkuntza Zentroa dago.

## Erreferentziak

* ↑ «Real decreto 2751/1986, de 5 de diciembre por el que se declara Bien de Interés Cultural, con la categoría de Conjunto Histórico, una zona de la ciudad de Melilla» Boletín Oficial del Estado (15): 1289-1390. 17 de enero de 1987 ISSN 0212-033X..
* ↑ «Conociendo nuestro patrimonio Mezquita Central» melillamonumental.es.
* ↑ Andújar, M.. (14 de octubre de 1994). La Mezquita de García Cabrelles se inaugurará el 26 de octubre. .
* ↑ «Concluyen las obras de mejora de la Mezquita Central de Melilla - Webislam» www.webislam.com.
* ↑ «El edificio del CEPA Carmen Conde Abellán “tiene muchas aulas sin techo”» El Faro de Melilla 25 de enero de 2019.

## Kanpo estekak

* Datuak: Q21501418
* Multimedia: Central Mosque of Melilla / Q21501418
# Bienvenue chez les Ch'tis

Bienvenue chez les Ch'tis (euskaraz Ongi etorri Iparraldera, hitzez hitz Ongi etorri Ch'tisenera) 2008ko Dany Boon frantziar zuzendari, gidoigile eta aktorearen komedia film bat da. Bertan, Dany Boon, Alexandre Charlot eta Franck Magnier aktoreek antzeztu zuten.
Ch'tis delako izenburua Frantziako iparraldeko Nord-Pas-de-Calais departamenduan mintzatzen den pikardieraren aldaeraren izena da, hortik Bienvenue chez les Ch'tis izenburua (hitzez hitz, Ongi etorri Ch'tisenera), hots, Ongi etorri Nord-Pas-de-Calaisa. Filmak Frantziako iparraldearen eta hegoaldearen arteko ezberdintasunak umorez erakusten ditu.
Frantziako inoizko filma arrakastatsuena da, denera herrialde hartan 20,5 milioi lagunek ikusi baitute; Belgikan ere ikusle kopuru handia izan zuen. Bitxikeria gisa, Italian tankera bereko Benvenuti al Sud ("Ongi etorri Hegoaldera") eta Benvenuti al Nord ("Ongi etorri Iparraldera") filmak ere egin dituzte, eta antzeko gaia jorratzen duen Ipar Euskal Herrian girotutako Mission Pays Basque filma.

## Argumentua

Oharra: Atal honek istorio osoa edo amaiera argitzen du.
Phillippe Abrams (Kad Merad) Frantziako hegoaldeko Proventzako Salon-de-Provence udalerriko postaria bere gogoz kontra iparraldeko Bergues udalerrira lan egitera bidalia da, Belgikako mugako Nord-Pas-de-Calais departamendura. Hegoalde eguzkitsua ez bezala, iparraldea euritsua da eta ch'tis (hegoaldean "cheutimi") delako hizkuntza arrotzean mintzatzen den jende hotzez beterik dagoela pentsatzen du, baina bertaratutakoan, jende zoragarria ezagutu du. Emaztea (Zoé Félix) nahiko aldendua duenez eta haren arreta piztu nahian, leku hartan sekulako infernua pairatzen ari dela diotso. Egun batez, emaztea bisitan doakio: orduan, Abramsek bere adiskide berriei emazteari sinestarazi dizkion gezur errukitsuak aitortu eta espos-lagun harremana salbatzen lagun diezaioten eskatu die.

## Aktoreak

* Kad Merad: Philippe Abrams
* Dany Boon: Antoine Bailleul
* Zoé Félix: Julie
* Lorenzo Ausilia-Foret: Raphaël Abrams
* Anne Marivin: Annabelle Deconinck
* Philippe Duquesne: Fabrice Canoli
* Guy Lecluyse: Yann Vandernoout
* Patrick Bosso: A7ko polizia
* Zinedine Soualem: Momo
* Jérôme Commandeur: Lebic inspektorea
* Line Renaud: Antoinen aita
* Michel Galabru: Julieren osaba
* Stéphane Freiss: Jean
* Alexandre Carrière: Tony
* Jenny Clève: P'tit quinquin (Iparraldeko Frantziako ereserkia) abestia abesten duen duen gizona.
* Fred Personne: M. Vasseur

## Kanpo estekak

* Bienvenue chez les Ch'tis filmaren IMDBko fitxa irakurgai (Ingelesez)
* Bienvenue chez les Ch'tis filmaren trailer edo iragarkia ikusgai. Youtube.com (Frantsesez)
* Datuak: Q1144330
* Multimedia: Bienvenue chez les Ch’tis / Q1144330
# Kuratela

Kuradoretza edo kuratela pertsona fisiko baten babeserako figura juridikoa da, adibidez babesa behar duen adingabe bati edo bere buruaren guztiz jabe ez den pertsona nagusi bati aplikatzen ziaona. Babesten den pertsona kuradoretzapekoa da.
Babes-erakunde juridiko horrek berezitasun bat du besteekin alderatuz: mugatua da, ez baitu kuradoretzapekoa ordezkatzen, adibidez tutoretzan gertatzen den bezala; kuradoreari kuradoretzapeak proposatutako ondare mailako negozioak ikuskatzea besterik ez dagokio. Hortaz, kuradoreak ez du kuradoretzapekoa zaintzen, ez eta bere ondarea kudeatzen: aldiz, zenbait negozio garrantzitsutan laguntza ematera mugatzen da.
Kode Zibileko 286. eta 287. artikuluen arabera, kuradoretzapean egon daitezkeenak honako hauek dira:
- Emantzipatutakoak, bere gurasoak falta direnean.
- Adin-habilitatua.
- Ezgaitua, epaile batek horrela agintzen duenean.
- Zarrastela.
Kode Zibilak ez du esaten nor izan daitekeen kuradorea; horren ordez, tutore izendatzeko betekizunei eta ezintasunei kasu egiteko agintzen du 291. artikuluan. Zehazten duen kasu bakarra da, aurretik tutore kargua izan duenak beteko duela kuradore kargua ere (Kode Zibileko 292. art.).
Kuradoretza karguaren zeregina aldakorra da:
1- Zenbaitetan emantzipatuaren eta adin-habilitatuen gaitasuna osatzen du, haiei bere kabuz egiterik ez duten laguntza emanaz (Kode Zibileko 323. art.).
2- Beste batzuetan, ezgaitze epaiak zehazten dituen negozioetarako laguntza eskaintzen du.
3- Azkenik, zarrastel deklarazioa egiten duen epaiak zehazten dituen negozioetan parte hartu behar du.
Kuradorearen laguntzarik gabe egindako negozio horiek deuseztagarriak izango dira Kode Zibilaren 1.301 artikuluari jarraiki.

## Kanpo estekak

* Datuak: Q687613
# Mission Pays Basque

Mission Pays Basque (euskaraz Euskal Herria Misioa), 2017ko Ludovic Bernard frantziar zinema zuzendariaren filma da. Élodie Fontan, Daniel Prévost, Florent Peyre, Nicolas Bridet, Barbara Cabrita, Ludovic Berthillot eta Ilona Bachelier aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
Sybille Garnier (Élodie Fontan) Parisko exekutibo gazte askonahiak Ferran Beitialarrangoïtaren (Daniel Prévost) Ipar Euskal Herriko burdindegia erosiz, sekulako negozioa egin duela uste du. Hala ere, Ferran kuratelapean dago eta Ramuntxo (Florent Peyre) iloba kantari eta euskaldun peto-petoarekin negoziatu behar du. Sybilleri egurra eman dio, denda gorde nahi baitu. Ondoren, bien artean katuaren eta saguaren jokoa hasi da, kaletarraren eta baserritarraren artekoa.

## Aktoreak

* Élodie Fontan: Sibylle Garnier
* Florent Peyre: Ramuntxo Beitialarrangoïta
* Daniel Prévost: Ferran Beitialarrangoïta
* Nicolas Bridet: Raphaël Moralès
* Barbara Cabrita: Aranxa
* Ludovic Berthillot: Altzibar
* Ilona Bachelier: Mirentxu
* Damien Ferdel: Gaëtan Moralès
* Arielle Séménoff: Jackie Moralès
* Éric Naggar: Olivier Huysmans
* Patrick Ligardes: harreragilea
* Gérard Moulèvrier: medikua
* Jules Ferran: jendarmea

## Ikus gainera

* Bienvenue chez les Ch'tis

## Erreferentziak

* ↑ (Frantsesez) Mission Pays Basque, AlloCiné

## Kanpo estekak

* Datuak: Q39071464
# Javier Merino

Javier Merino Sánchez (Donostia, 1967ko martxoaren 14a - ) gipuzkoar aktore eta umorista da, zineman, telebistan eta antzerkian ibilitakoa. Lourvier´s antzerki taldea sortu zuen Lourdes Bediarekin batera.

## Lanak
### Telebista

* Y van 13 , ETB 2 (1995)
* Jaun ta jabe, ETB 1 (1995-96)
* Qué pasa pues ETB 2 (1995-97)
* 100% Vascos, ETB 2 (1999-00)
* Hospital Central, Telecinco (2003)
* Más Humor, ETB 2 (2003-04)
* La gran evasión, ETB 2 (2003-05)
* Lobos, Antena 3 (2005)
* BuenaFuente, Antena 3 (2005)
* Pelotas, Antena 3 (2009-10)
* Allí abajo, Antena 3 (2017)

### Zinema

* Rey gitano (2015)
* Un mundo casi perfecto (2001)
* Gordos (2009)
* Déjate caer (2007)
* Todos estamos invitados (2007)
* Locos por el sexo (2006)
* La noche del escorpión (2002)
* Visionarios (2001)
* Carretera y manta (1999)
* Rigor mortis (1997)
* Salvate si puedes (1994)
* Maite (1994)
* Urte ilunak (1993)

## Kanpo estekak

* Datuak: Q53843895
# Zaldun Ilunaren Jaikiera

Zaldun Ilunaren Jaikiera (ingelesez: The Dark Knight Rises) 2012ko Christopher Nolan ingeles zinema zuzendari eta ekoizleak zuzendu eta ekoitzi eta Jonathan Nolan anaiarekin batera idatzitako superheroi film bat da. Batman superheroiari buruzko komikietan oinarritua dago. Christian Bale, Michael Caine, Gary Oldman, Anne Hathaway, Tom Hardy, Marion Cotillard, Joseph Gordon-Levitt eta Morgan Freeman aktoreek antzeztu zuten. hamarkadako eta garai guztietako film onenetarikotzat jotzen da

## Argumentua

Oharra: Atal honek istorio osoa edo amaiera argitzen du.
Badira zortzi urte Batman (Christian Bale) desagertu zela, superheroi bat izatetik iheslaria izatera bilakatuz. Bere burua Harvey Dent barrutiko fiskalaren heriotzaren errudun eginez, Zaldun Ilunak nahiz Gordon komisariak (Gary Oldman) garrantzitsutzat zuten oro ongiaren alde sakrifikatzea erabaki zuen. Gezurrak denboraldi batez funtzionatuko du, Dent Lege gogorrak Gotham hiriko gaizkileen jarduera murriztuko baitu. Baina Catwoman (Anne Hathaway) zitalak egitasmo misteriotsu bat gauzatzea erabakitzen duenean dena aldatuko da. Halere, Baneren (Tom Hardy) agerpena oraindik eta arriskutsuagoa izango da, mozorrodun terrorista honen asmo gupidagabeek Bruceri bere borondatezko erbestealditik itzultzera derrigortuko baidute.

## Aktoreak

* Christian Bale: Bruce Wayne / Batman
* Michael Caine: Alfred Pennyworth
* Gary Oldman: James Gordon
* Anne Hathaway: Catwoman
* Tom Hardy: Bane
* Marion Cotillard: Talia al Ghul / Miranda Tate
* Joseph Gordon-Levitt: John Blake
* Morgan Freeman: Lucius Fox
* Cillian Murphy: Scarecrow / Jonathan Crane doktorea

## Erreferentziak

* ↑ «https://twitter.com/eencodings/status/1461370689043193864» Twitter (Noiz kontsultatua: 2021-11-18).
* ↑ https://www.gamesradar.com/decade-best-movies-2010-2019/2/
* ↑ https://www.denofgeek.com/movies/100-best-movies-of-the-decade/
* ↑ https://web.archive.org/web/20240815184633/https://www.telegraph.co.uk/films/0/best-movies-all-time-greatest-films-2021/

## Kanpo estekak

* The Dark Knight Rises filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q189330
* Multimedia: The Dark Knight Rises / Q189330
# Lactarius quieticolor var. hemicyaneus

Lactarius quieticolor var. hemicyaneus Russulaceae familiako onddo espezie bat da.
Sinonimoak: Lactarius hemicyaneus (Basionimoa), Lactarius quieticolor var. hemicyaneus, Lactarius deliciosus var. hemicyaneus.

## Deskribapena

Kapela: 4 eta 7 cm bitarteko diametrokoa, ertza beherantz biribildua, ganbila, erdian pixka bat hondoratua, gorrixka zurbil kolorekoa, gero arre iluna, ertzean eremu zirkularrekin markatua, pruinadun zuria.
Orriak: Estu, erregularrak, itsatsiak, azenario-grisaxka kolorekoak.
Hanka: Labur samarra, zilindrikoa, kapelaren kolorekoa, laranja koloreko orbanekin, pruinaduna, laster berdez zikindua, edo ardo kolorekoa zulatzen duzun tokian.
Haragia: Trinkoa, min samarra, azidoaren usain pixka batekin, urdinxka-berde kolorekoa kapelan, laranja kolorekoa oinean, gero berdexka kolorea hartzen du. Deskribatutako koloreak latexak ere baditu, ebakitzean ikusten da.
Etimologia: Lactarius terminoa "lac" "lactis" esnetik dator, esneari dagokio. Latex-a jariatzen dutelako ebakitzean edo haustean. Hemicyaneus epitetoa grekotik dator, erdi bana, esan nahi duen “semi” hitzetik, eta turkesa kolorea, esan nahi duen “cyaneus” hitzetik. Latexak dituen bi koloreengatik.

## Jangarritasuna

Jangarria.

### Nahasketa arriskua

Latex laranja edo gorria duten Lactarius-en barnean dago, espezie ezagunak eta gastronomikoki estimatuak, espezie hau besteak baino jangarri kaskarragoa da.

## Sasoia eta lekua

Pinuen azpian.

### Banaketa eremua

Norvegia‎, Suedia‎, Finlandia‎, Pirinioak (‎Espainia‎, Frantzia), Belgika‎, Herbehereak‎.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 367 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.
* ↑ Lactarius quieticolor var. hemicyaneus: GBIF—the Global Biodiversity Information Facility.

## Kanpo estekak

* Datuak: Q84372420
# Arantza Toledo

Arantza Toledo Espinilla (Cuenca, 1999ko abuztuaren 26a) cuencar erizaina eta kanoalaria da, piraguismoan maratoi modalitatean lehiatzen den kirolaria.

## Bizitza

Arantza Toledo Cuencako Unibertsitatean erizaintza egin zuen eta Eskualdeko Unibertsitateko Ikasketa Soziosanitarioen Zentroari (CESS) lotutako ikerketa masterrarekin osatu zuen prestakuntza hori. Ondoren, medikuntza ikasten hasi zen Albaceteko UCLM Unibertsitatean.
Plan de Conciliación Académico-Deportiva de la UCLM ( UCLMren Akademi eta Kirol Kontziliazio Plana) delakoaren partaidea da.

### Ibilbidea

2019ko Brontzezko domina bat irabazi zuen Munduko Piraguismo Txapelketan. 2022ko Europako Piraguismo Txapelketan beste brontzezko domina bat. 2024an, Europako txapeldun Irati Osa zumaiarrarekin batera, K2 Maratoian, Polonian, Urrezko domina.
2024an, Irati Osa kide zumaiarrarekin batera,Europako Txapelketan txapelduna izan zen piraguismo-maratoian Poloniako Poznan herrian. Garaipen honekin, bikoteak irailean Kroazian Munduko Txapelketarako jokatzeko txartela ziurtatu zuen, non seigarren postua lortu zuen. Lehen bosten artean amaitzea helburu zuten, Munduko Txapelketan maila oso altua zelako, fisikoki ez zen ehuneko ehunera iristen, selektiboan saihets bat hautsi zuelako eta minez arraun egin behar izan zuelako.

#### Gatazka Cuenca Piraguismo Klubarekin

2024ko Munduko txapelketaren bezperatan Club Piraguismo Cuencak baztertu egin zuen, Celia ahizparekin batera, “diziplina-falta larriak edo oso larriak” izateagatik.

## Nazioarteko palmaresa

Munduko Txapelketa :
| Urtea | Lekua | Domina | Lehiaketa |
| 2019 | Shaoxing  Txina | | K2 |
| 2024 | Kroazia | 6. postua | K2 |
| Europako Txapelketa ||||
| Urtea | Lekua | Domina | Lehiaketa |
| 2022 | Silkeborg  Danimarka | | K2 |
| 2024 | Poznan  Polonia | | K2 |

## Erreferentziak

* 1 2 3 4 5 (Gaztelaniaz) La alumna de medicina Arantza Toledo, oro en el Campeonato Europeo de Piragüismo | UCLMtv. 2024-11-04 (Noiz kontsultatua: 2024-11-05).
* ↑ (Gaztelaniaz) Sarasua, Adur. (2024-07-29). «La piragüista Irati Osa, campeona de Europa en K2 Maratón» Noticias de Gipuzkoa (Noiz kontsultatua: 2024-11-05).
* 1 2 3 (Gaztelaniaz) García, Luisja. (2024-09-27). «Arantza Toledo: “Me han hecho mucho daño, pero también más fuerte”» Cadena SER (Noiz kontsultatua: 2024-11-05).

## Kanpo estekak

* Datuak: Q76761046
# Bloke-eskalada

Bloke-eskalada edota bulder (ingelesez bouldering) harkaitz blokeak edota horma txikiak igotzean datzan eskaladaren modalitatea da.

## Ezaugarriak

Bloke edo horma hauek 8 metroko gaiaera izatera iritsi daitezke, eta inongo ohiko eskaladako segurtasun material edo elementurik erabili gabe igotzen dira (soka, uhala, fijazio elementuak eta abar), zeharka eta piskanaka igoz burutzen da. Harkaitzak konpondu beharreko "arazoak" izaten ditu, bai igoeran nahiz zeharkako ibilaldian (horizontalean). Eskalada mota honen lehentasuna igoera edo ibilbide laburretako muturreko zailtasuna da. Kirol honetako hizkeran eskalatzeari "blokatzea" deitzen zaio.
Orokorrean eskalatzailearen azpialdean "crash pad" izenezko segurtasun koltxoneta jartzen da, eta "eramaleak" izeneko laguntzaileek behealdetik jarraitu beharreko ibilbidea edo topatzen dituen oztopoei buruzko argibideak eta iritziak ematen dizkiote. "Eramaleek" eskalatzailea eroriz gero erorketak ondorio larririk izan ez dezan saiatzen dira.

## Ikus gainera

* Eskalada
* Izotz-eskalada

## Kanpo estekak

* Datuak: Q852989
* Multimedia: Bouldering / Q852989